dh-unibe/image-text_koenigsfelden-charters-post-1500 huggingface dataset:
Allen den, die disen brief ansehent, lesent ✳ oder hoͤrent lesen, ✳ nu oder har nach, ✳ kunde ich, Johans von Switz,
von Mellingen, ✳ das ich mit bedahtem muͦt unbetwngen, ✳ gesunt libes und sinnes, dur minen nutz han verkoͧffet reht und redelich ✳ disù nachgeschribenn guͤter: ✳ des ersten, den hof ze Stetten, der da heisset das Stigelehē
un̄ buwet Heinr̄ Meyer ✳ und Johans Brunegg, ✳ und giltet jerlich sibentzehen mût kˀnen, ✳ sehs huͤnr und hundert
eyger, ✳ und einen acker lit bi Holtzruti, ✳ den Chuͤni Drogman von Holtzruti buwet, ✳ und giltet jerlichs zwelf
mût kˀnen, ✳ aber ein guͤtli lit ze Stetten, ✳ giltet jerlich zwein mût kˀnen ✳ und zehen schilling d̄ un̄ han allù disù
vorgeschribenù guͤter, ✳ und iro jecklichs in sunders ze koͧffenne gegeben den erwirdigen, geistlichen frowē, ✳ ✳ der epthissenne und ✳ ✳ dem convente des chlosters ze Chûngesfelt, Sant Claren ordens, in Costentzer bistuͦm, ✳ umbe
umbe zweihundert und fûnf und zweinzig phunde phennīge Zovingˀ muntze, ✳ der selbē phennīg ich oͧch von
inen gentzlich und gar gewert bin mit voller verunge ✳ und han si in minē nûtz bekeret, ✳ und da von, so han ich dù
vorgnanten guͤter allù mitenander ✳ und iro jegliches in sunders uf gegebē und gevˀtiget villeglich mit rehter urteilde in offem gerichte ze Mellingen in der stat, ✳ als da reht ist und erteilet wart ✳ an des erbern knechtes Weltis von
Rubiswile hant, ✳ der oͧch die vˀtegunge uf nam ✳ an der vorgnatē frowen und chlosters stat, ✳ und uf nemen mohte als
ein gewisser botte und schafner des vorgnanten chlosters und der frowen ✳ und han si gesetzet und setze si mit disem
briefe in nutzlich gewˀ der selben guͤter ✳ und gib in vollen gewalt dar uf ze varnde, ze besetzzenne un̄ ze entzetzenne
als ir eygenù guͤter in allem dem rehte, als ich si har braht han. ✳ ich ha oͧch mich enzigen und enzihe mich mit disem briefe aller rehten und rehter hilfe, ✳ die mir ✳ oder minē erben moͤhten ze helfe chomen, ✳ das wir dekein ansprach mohtē gewinnē zuͦ den vorgeschribenen guͤtern ✳ an geistlichem oder an weltlichem gerihte, ✳ oder usserhalb gerihtes. ✳ ich sol oͧch
der guͤter wer sin fùr lidig eygen ✳ nach rehte, ✳ swanne si das an mich vordrent ane gevˀde ✳ und das dis war, stete un̄
unzerbrochen belibe, so han ich gebetten den schultheissen und den rat ze Mellingen, ✳ das si ir stat ingesigel gehencket hant an disen brief zuͦ einem waren urchunde aller der dinge, so da vor verschriben stant. ✳ wir, der vorgnante
schult̄ und rat ✳ wan disù vertegung vor uns geschach, ✳ so han wir dur bette des vorgnantē Johans von Switz unserr
stat ingesigel gehencket an disen brief ✳ ze einem waren offenne urchunde aller der dinge, so da obnan verschribē stāt. ✳
dis geschach un̄ dirre brief wart gegeben, da ze gegen waren ✳ die erbnˀ lûte, so hie nach geschriben stant: Johans Anshelm, ✳ Uͦlrich Vischer, ✳ Uͦlrich im Kelre, ✳ Chuͦnrat Hellekesel, ✳ Chunrat von Rordorf, ✳ Ruͤdegˀ der Schencke, Johans
der schult̄ von Baden, ✳ un̄ anderr erberr lùte gnuͦg, ✳ geben ze Mellingen an sant Georien tag, in dem jare, do
man zalte von Christus gebùrte drùcehenhundert jar, dar nach in dem vierzigostem jare. ✳ ✳
Königsf. 185
A a 3
340
Staatsarchiv
AARGAU
koùffbrieff um̄ den hoff zuͦ Stett₎
um̄ ij c xxv līb Zoffingˀ waͤrung
Kùngsfeld₎
✳
lr̄a ✳
✳ K ✳
E ✳ 65 ✳
j f
ùbˀ dc guͦt ze Steten
conventesz ✳ b✳